Ֆաբիան Ռուիս

**Ֆաբիան Ռուիս** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Իսպանիայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Ռեալ Բետիս
Ռուիսը Բետիսի ակադեմիայի սան է։ Իր պրոֆեսիոնալ դեբյուտը նշեց 2014 թվականի դեկտեմբերի 13-ին՝ Լուգոյի դեմ խաղում։ 2014-15 մրցաշրջանում նա Բետիսի առաջին թիմի կազմում անցկացրեց 6 հանդիպում՝ օգնելով իր թիմին հաղթել Սեգունդա Դիվիզիոնը և տեղափոխվել Լա Լիգա։ Իր առաջին հանդիպումը Լա Լիգայում անցկացրեց 2015 թվականի օգոստոսի 23-ին՝ Վիլյառեալի դեմ խաղում։ 2016 թվականի հունվարի 24-ին Ռուիսը գոլային փոխանցում տվեց Ռեալ Մադրիդի դեմ խաղում, իսկ հանդիպումը ավարտվեց 1-1 հաշվով։

2016 թվականի դեկտեմբերի 23-ին Ռուիսը երկարաձգեց իր պայմանագիրը Բետիսի հետ մինչև 2019 թվականը, ինչից հետո մինչև մրցաշրջանի ավարտը վարձավճարով միացավ Էլչեին։ Իր դեբյուտը ակումբի կազմում նշեց 2017 թվականի հունվարի 8-ին՝ Կադիսի դեմ խաղում։ Իր առաջին գոլը պրոֆեսիոնալ կարիերայում խփեց մարտի 17-ին՝ Խիմնաստիկ Տարագոնայի դեմ խաղում։ Էլչեի կազմում Ռուիսը անցկացրեց 18 հանդիպում՝ դառնալով 1 գոլի հեղինակ։

2017-18 մրցաշրջանում Ռուիսը վերադարձավ Բետիս։ Իր առաջին գոլը Լա Լիգայում խփեց 2017 թվականի սեպտեմբերի 25-ին՝ Լևանտեի դեմ խաղում։ Հոկտեմբերի 1-ին՝ Ռեալ Սոսիեդադի դեմ խաղում իսպանացին տվեց 2 գոլային փոխանցում, իսկ հանդիպումն ավարտվեց 4-4 հաշվով։ 2018 թվականի հունվարի 31-ին Ռուիսը երկարաձգեց իր պայմանագիրը ակումբի հետ մինչև 2023 թվականը։ Փետրվարի 3-ին նա 2 գոլային փոխանցում տվեց Վիլյառեալի դեմ խաղում՝ օգնելով իր թիմին հաղթել 2-1 հաշվով։ Բետիսի առաջին թիմի կազմում Ռուիսը անցկացրեց 59 հանդիպում՝ դառնալով 3 գոլի և 7 գոլային փոխանցման հեղինակ։

### Նապոլի
2018 թվականի հուլիսի 5-ին Ռուիսը 5 տարվա պայմանագիր կնքեց Նապոլիի հետ։ Ակումբը նրա համար վճարեց 30 միլիոն եվրո։ Իր դեբյուտը նշեց սեպտեմբերի 18-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի խմբային փուլի Ցրվենա Զվեզդայի դեմ խաղում։ Առաջին հանդիպումը Սերիա A-ոմ Ռուիսը անցկացրեց սեպտեմբերի 26-ին՝ Պարմայի դեմ խաղում։ Իր առաջին գոլը Նապոլիի կազմում խփեց հոկտեմբերի 20-ին՝ Ուդինեզեի դեմ խաղում։ Դեկտեմբերի 3-ին իսպանացին գոլ խփեց Ատալանտայի դեմ խաղում՝ օգնելով իր թիմին հաղթել 2-1 հաշվով։ 2019 թվականի հունվարի 26-ին Ռուիսը հեռացվեց խաղադաշտից Միլանի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ Իր առաջին գոլը եվրոպական առաջնություններում խփեց մարտի 7-ին՝ Եվրոպայի Լիգայի 1/8 եզրափակչի Ռեդ Բուլ Զալցբուրգի դեմ խաղում։ Մայիսի 19-ին իսպանացին 2 գոլի և գոլային փոխանցման հեղինակ դարձավ Ինտեր Միլանի դեմ խաղում։ 2018-19 մրցաշրջանում Ռուիսը անցկացրեց 40 հանդիպում՝ դառնալով 7 գոլի և 3 գոլային փոխանցման հեղինակ։

## Միջազգային կարիերա
Ռուիսը հանդես է եկել Իսպանիայի մինչև 19 և մինչև 21 տարեկանների երիտասարդական հավաքականներում։ Իր դեբյուտը Մ21 հավաքականի կազմում նշեց 2017 թվականի հոկտեմբերի 10-ին՝ Սլովակիայի դեմ խաղում։ 2019 թվականին Ռուիսը մասնակցեց Եվրոպայի Մ21 առաջնությանը՝ խաղադաշտ դուրս գալով թիմի բոլոր 5 խաղերում և դառնալով 2 գոլի ու 2 գոլային փոխանցման հեղինակ։ Իսպանիան հաղթեց մրցաշարը՝ եզրափակչում 2-1 հաշվով պարտության մատնելով Գերմանիային, իսկ Ռուիսը ճանաչվեց առաջնության լավագույն ֆուտբոլիստ և ընդգրկվեց խորհրդանշական հավաքականում։

Իսպանիայի ազգային հավաքական Ռուիսը առաջին անգամ հրավիրվեց 2019 թվականի մայիսի 17-ին՝ Ֆարերյան կղզիների և Շվեդիայի դեմ խաղերի համար։ Իր դեբյուտը ազգային հավաքականում նշեց հունիսի 7-ին՝ փոխարինելով Իսկոյին Ֆարերյան կղզիների դեմ խաղում։ Իր առաջին գոլը Իսպանիայի կազմում խփեց նոյեմբերի 18-ին՝ Ռումինիայի դեմ խաղում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 19-ի դրությամբ*

### Միջազգային վիճակագրություն
*2020 թվականի հունվարի 19-ի դրությամբ*

### Միջազգային գոլեր

## Նվաճումներ
### Ակումբային
**Բետիս**

* Սեգունդա Դիվիզիոն. 2014–15

### Միջազգային
**Իսպանիա Մ21**

* ՈՒԵՖԱ Եվրոպայի Մ21 առաջնություն. 2019

### Անհատական
* ՈՒԵՖԱ Եվրոպայի Մ21 առաջնության լավագույն ֆուտբոլիստ. 2019
* ՈՒԵՖԱ Եվրոպայի Մ21 առաջնության խորհրդանշական հավաքական. 2019

## Ծանոթագրություններ

## Արտաքին հղումներ
* Ռուիսի պաշտոնական Տվիտերի էջը
* Ռուիսի պաշտոնական Ինստագրամի էջը
* Ռուիսը transfermarkt-ում
* Ռուիսը soccerbase.com-ում
* Ռուիսը WhoScored.com կայքում
* Ռուիսը Նապոլիի պաշտոնական կայքում 
* Ռուիսը Սերիա A-ի պաշտոնական կայքում 
* Ռուիսը ՈՒԵՖԱ-ի պաշտոնական կայքում

Կատեգորիա:Էլչեի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ